การยิ้มด้วยเหตุผลที่ถูกต้อง ทำให้การยิ้มเป็นส่วนหนึ่งของชีวิตประจำวัน การปรับปรุงลักษณะรอยยิ้มของคุณ
แม้ว่าคุณอาจจะสามารถยิ้มได้ตอนอารมณ์ไม่ดี แต่การยิ้มภายใต้สถานการณ์เช่นนี้บางครั้งอาจจะทำให้ผู้คนไม่ไว้ใจคุณเพราะว่าพวกเขาสามารถบอกได้ว่ารอยยิ้มนั้นไม่จริงใจ ยิ้มอย่างจริงใจให้คนอื่นเมื่อไรก็ตามที่ทำได้  เพื่อให้มั่นใจว่ารอยยิ้มของคุณจริงใจ อย่ายิ้มเมื่อคุณไม่รู้สึกอยากจะยิ้ม เพราะว่ามันจะทำให้คนอื่นรู้สึกว่าคุณไว้ใจไม่ได้ จำไว้ว่าคุณรู้สึกอย่างไรเมื่อคุณยิ้มอย่างจริงใจ พยายามเรียกความรู้สึกนั้นคืนมาทุกครั้งที่คุณยิ้ม แม้ว่าคุณจะไม่ได้อารมณ์ดีที่สุด แต่ลองนึกถึงอะไรที่ทำให้คุณมีความสุขก่อนที่คุณจะยิ้ม ซึ่งนั่นมักจะนำไปสู่รอยยิ้มที่แท้จริง รอยยิ้มที่แท้จริงมาจากการเป็นคนที่มีความสุขและคิดบวก มีความสุขที่คนที่คุณกำลังคุยด้วยนั้นมีเรื่องดีๆ ในชีวิต หรือตอนที่เรื่องตลกของใครบางคนนั้นตลกมาก หรือเมื่อคุณกำลังจะกินอาหารโปรดของคุณ  แม้ว่าคุณจะรู้สึกไม่ร่าเริง แต่คุณก็ยังสามารถหาเหตุผลที่จะยิ้มได้ มุ่งความสนใจไปยังเรื่องบวกที่กำลังเกิดขึ้นในชีวิตของคุณและมันจะทำให้ยิ้มได้ง่ายขึ้น เมื่อคุณกำลังจัดการกับบุคคลหรือสถานการณ์ที่ทำให้คุณรู้สึกครึ่งๆ กลางๆ และคุณไม่แน่ใจว่าจะยิ้มดีหรือไม่ ให้เลือกยิ้มไว้ก่อน หาสิ่งหนึ่งที่เป็นแง่บวกเกี่ยวกับบุคคลหรือสถานการณ์นั้นและใช้สิ่งนั้นเพื่อสร้างรอยยิ้ม คิดถึงคนที่คุณห่วงใย เช่น คนที่อยู่ตรงหน้าคุณ หรือสิ่งที่คุณชอบทำอย่างแท้จริง คุณจะยิ้มอย่างเป็นธรรมชาติและสบายได้มากขึ้นเมื่อคุณมุ่งความสนใจไปที่คนหรือสิ่งที่คุณรัก ถ้าคุณพบว่าตัวเองอยู่ในสถานการณ์ต้องยิ้มและคุณไม่ได้รู้สึกอยากยิ้มในขณะนั้น การนึกรายชื่อคนและสิ่งที่คุณรักไว้ในใจจะช่วยให้คุณยิ้มได้ง่ายขึ้น เมื่อคุณกำลังสนุกหรือเพลิดเพลิน คุณจะยิ้มได้ง่ายขึ้น มองชีวิตให้เหมือนเป็นการผจญภัยและปล่อยให้จิตใจข้างในของคุณเป็นเด็ก ได้เล่น ได้มีส่วนร่วมกับเกม กีฬา และกิจกรรมยามว่างอื่นๆ  เมื่อคุณกำลังเล่นเกมหรือเข้าร่วมกิจกรรมกับเพื่อนและครอบครัว อย่าอยากเอาชนะมากเกินไป จำไว้ว่าคุณควรจะสนุกเพื่อคุณมีโอกาสยิ้มได้ง่ายขึ้น พยายามยิ้มเวลาที่ปกติแล้วคุณจะไม่ทำ ยกตัวอย่างเช่น ยิ้มให้คนขับรถประจำทางตอนเช้าระหว่างเดินทางไปโรงเรียนหรือทำงานแม้ว่าคุณจะง่วง รอยยิ้มดึงดูดความสนใจ แต่เป็นความสนใจที่ถูกต้องและสามารถช่วยทำให้โลกนี้เป็นสถานที่ที่มีเรื่องบวกมากขึ้น  การยิ้มในที่ทำงานหรือในโอกาสอื่นๆ เรื่องงานนั้นจะไม่ทำให้คุณดูไม่เป็นมืออาชีพหรอก แต่จริงๆ แล้วสามารถทำให้คุณมีจิตใจดีและทำให้คุณดูเข้าถึงได้ง่ายขึ้น เพื่อให้คุณสามารถสื่อสารกับเพื่อนร่วมงานได้อย่างมีประสิทธิภาพมากขึ้น รอยยิ้มทำให้คุณดู "จริง" มันอาจจะทำให้คุณรู้สึกอ่อนแอมากขึ้น แต่นั่นหมายความว่าคุณกำลังเปิดตัวเองให้กับคนอื่นๆ ซึ่งเป็นโอกาสสำหรับความสัมพันธ์ที่มีความหมายมากขึ้น ไม่ว่าจะเพื่อถ่ายรูป หรือเพื่อให้แม่ของคุณมีความสุขเมื่อญาติๆ ที่คุณไม่ชอบมาเยี่ยม การยิ้มตามความต้องการนั้นอาจจะเป็นเรื่องยาก ปกตินั่นเป็นเพราะคุณขาดเหตุผลที่แท้จริงในการยิ้ม ในสถานการณ์เหล่านี้ ให้พยายามนึกถึงเหตุผลที่ผ่านมาสำหรับการยิ้มและมุ่งเน้นไปที่เทคนิคที่คุณได้ฝึกมา  สำหรับถ่ายรูป ให้ยิ้มกว้างขึ้นกว่าที่คุณคิดหน่อย เพื่อให้แน่ใจว่ารอยยิ้มของคุณขึ้นกล้องมากที่สุดเท่าที่จะเป็นไปได้  ถ้าคุณชอบยิ้มแบบไม่เห็นฟัน ให้ลองแตะลิ้นไว้บนเพดานปากของคุณ นั่นจะช่วยกระชับกล้ามเนื้อบนใบหน้าและลำคอของคุณเพื่อให้ได้รอยยิ้มที่เป็นธรรมชาติมากขึ้น เพื่อกระตุ้นให้ตัวเองยิ้ม คุณควรจะเข้าใจถึงประโยชน์ที่รอยยิ้มสามารถนำมาให้คุณได้ คุณจะยิ้มบ่อยขึ้นถ้าคุณรู้ว่ามันมีผลต่อวิธีที่คุณรู้สึกและมีปฏิสัมพันธ์กับคนอื่นอย่างไร  การยิ้มช่วยปรับปรุงภาพลักษณ์ของคุณ คนมักจะคิดว่าคนที่ยิ้มมีเสน่ห์ดึงดูดกว่าคนที่หน้ามุ่ย หน้างอ หรือหน้าตาย รอยยิ้มมักจะพูดได้มากกว่าถ้อยคำ ถ้าคุณทำร้ายใคร ทำผิดพลาด หรือแค่อารมณ์เสียแล้วล่ะก็ รอยยิ้มสามารถช่วยให้คนอื่นรู้ว่าคุณรู้สึกขอโทษและต้องการปรับปรุงตัว การยิ้มสร้างความไว้วางใจและความสามัคคี เป็นวิธีง่ายๆ ในการทำให้คนอื่นรอบตัวคุณรู้สึกสบายใจ จึงทำให้คุณสร้างความผูกพันและสื่อสารได้ง่ายกว่า รอยยิ้มทำให้คุณรู้สึกดี แม้ว่าคุณจะกำลังรู้สึกแย่ แต่ลองเพ่งความสนใจไปที่ความคิดที่มีความสุขและยิ้ม มันจะสามารถปล่อยสารเอ็นโดรฟินซึ่งช่วยทำให้อารมณ์ของคุณดีขึ้นได้  การยิ้มสามารถทำให้คนอื่นรู้สึกดีได้เช่นกัน รอยยิ้มกว้างๆ นั้นมองเห็นได้จากระยะที่ค่อนข้างไกล ดังนั้นจึงสามารถช่วยให้เกือบทุกคนที่คุณอยู่ใกล้รู้สึกสบายใจได้ ถ้าคุณฝึกยิ้มหน้ากระจกมันจะง่ายขึ้น และคุณจะดูเครียดน้อยลงตอนคุณทำ ฝึกยิ้มที่คุณรู้สึกว่าน่าดึงดูดที่สุด และในที่สุดมันก็จะดูและรู้สึกเป็นธรรมชาติมากขึ้นเอง  ดูรูปตัวเองยิ้มแบบต่างๆ ตัดสินใจเลือกประเภทรอยยิ้มที่คุณชอบที่สุดและทำซ้ำหน้ากระจก เมื่อคุณพอใจกับรอยยิ้มแล้วให้ฝึกโดยไม่มีกระจก ฝึกยิ้มสุ่มๆ ให้คนแปลกหน้า แค่สบตาสั้นๆ กับคนนั้นและยิ้ม นึกถึงเรื่องที่มีความสุขในขณะที่ทำแบบนั้น ไม่ใช่ทุกคนหรอกที่จะยิ้มตอบคุณ แต่ให้จำไว้ว่าคุณรู้สึกอย่างไรเมื่อพวกเขายิ้มตอบ รอยยิ้มที่แท้จริงจะรวมไปถึงดวงตาของคุณด้วยโดยธรรมชาติ เรียกว่ารอยยิ้มดูเชน (Duchenne Smile) หรือยิ้มจริงใจ และไม่ใช่สิ่งที่แสร้งทำได้ง่ายๆ ตอนคุณฝึกยิ้ม ให้รวมดวงตาของคุณเข้าไปในการแสดงออกทางสีหน้าด้วย และคุณจะลงเอยด้วยรอยยิ้มที่อบอุ่นและจริงใจ  เพื่อให้รู้สึกถึงวิธีที่จะทำให้ดวงตาของคุณยิ้ม ให้ยืนอยู่หน้ากระจกและฝึกยิ้ม แต่เน้นเฉพาะที่ดวงตาเท่านั้น การคลุมใบหน้าส่วนล่างด้วยกระดาษอาจจะเป็นประโยชน์สำหรับการฝึกนี้ เมื่อตาของคุณยิ้ม ให้จำไว้ว่ารู้สึกอย่างไร รวมถึงว่าใช้กล้ามเนื้อไหนและอย่างไร ด้วยการฝึกฝนนี้คุณอาจจะสามารถยิ้มด้วยตาได้โดยอาศัยความรู้สึกและความจำของกล้ามเนื้อ คุณอาจจะฝืนยิ้มถ้าคุณไม่มั่นใจเกี่ยวกับฟันหรือลมหายใจของคุณ ขจัดความกังวลเหล่านี้โดยการทำตามขั้นตอนเหล่านี้เพื่อให้แน่ใจว่าฟันและเหงือกของคุณมีสุขภาพที่ดีที่สุดเท่าที่จะเป็นไปได้  แปรงฟันและลิ้นของคุณเป็นประจำ พกไหมขัดฟันไปทุกที่ที่คุณไปเพื่อให้คุณสามารถทำความสะอาดหลังจากกินอาหารได้ และพกสิ่งที่ทำให้ลมหายใจของคุณสดชื่นไว้ตลอดเวลา ไปพบทันตแพทย์เป็นประจำเพื่อตรวจสุขภาพฟันและทำความสะอาดฟัน ตลอดจนปรึกษาเรื่องจัดฟันหรือการรักษาอื่นๆ ด้วย ถ้านี่เป็นเรื่องที่คุณกังวล ถ้าฟันของคุณมีคราบ ให้พิจารณานิสัยที่ทำให้ฟันเปลี่ยนสี เช่น การสูบบุหรี่ และการดื่มไวน์แดง กาแฟ หรือน้ำอัดลมมากเกินไป แล้วพยายามลดนิสัยนั้นลง พยายามหาข้อมูลเกี่ยวกับการฟอกสีฟันถ้ามันจะช่วยเพิ่มความมั่นใจให้คุณได้ จัดการกับกลิ่นปาก การทำความสะอาดและใช้ผลิตภัณฑ์ที่ทำให้ลมหายใจสดชื่นสม่ำเสมอนั้นน่าจะเพียงพอสำหรับกลิ่นปากแบบพื้นฐาน อย่างไรก็ตาม ถ้าสิ่งเหล่านี้ไม่ได้ผล ก็อาจจะเป็นสัญญาณของปัญหาสุขภาพที่สำคัญได้ ดังนั้นให้ปรึกษาแพทย์เพื่อขอคำแนะนำ
ทำให้รอยยิ้มของคุณดูจริงใจ. ยิ้มเมื่อรู้สึกดี. ยิ้มจากความรัก. ยิ้มเมื่อคุณรู้สึกสนุกสนาน. ยิ้มตอนที่ปกติคุณอาจจะไม่. นึกไว้ว่าการยิ้มจะเป็นเรื่องยากในบางสถานการณ์. เพลิดเพลินไปกับประโยชน์ของรอยยิ้มมากมาย. ฝึกยิ้มอย่างสม่ำเสมอ. ยิ้มด้วยตา. ดูแลรักษาสุขภาพช่องปากให้ดี.
https://www.wikihow.com/Smile https://www.wikihow.com/Smile https://www.wikihow.com/Smile
Smiling for the Right Reasons Making Smiling Part of Everyday Life Improving the Look of Your Smile